***Szülő - ügyvéd - szerepek és szerepcserék a gyermekjóléti szolgáltatások fórumain***

Meghívott:

Sikóné Bartos Edina- EMMI, Szociális és Gyermekjóléti

Szolgáltatások Főosztálya, referens

dr. Feffer Zsuzsanna- EMMI, Gyermekvédelmi és Gyámügyi

Főosztály, szakreferens

Szekció vezető: Orosz Ibolya Aurélia

A szekcióban résztvevők száma: 54 fő

A társadalomban történt változások a család- és gyermekjóléti szolgálatok/központok munkájára is hatalmas befolyással van. Néhány évvel ezelőtt elképzelhetetlennek tűnt, hogy a segítő folyamatokban az emberek ügyvéddel vegyenek részt.

Kiemelten jellemző a kapcsolattartási ügyekben, ezen belül pedig főleg az esetkonferenciákon egyre gyakoribb ez a jelenség. Ez több dillemát feltételez, melyek megfogalmazásra is kerültek a szekció ideje alatt.

A gyámhivatalok esetében is jellemzővé vált, hogy a hatósági tárgyalásokon ügyvéddel együtt érkezik valamelyik szülő. *A jogszabály szerint a gyermekkel való kapcsolattartásra mind a (különélő) szülő, mind a nagyszülő, mind a nagykorú testvér, továbbá- ha a szülő és a nagyszülő nem él, illetőleg a kapcsolattartásban tartósan akadályozva van, vagy kapcsolattartási jogát önhibájából nem gyakorolja - a gyermek szülőjének testvére, vala-mint szülőjének házastársa is jogosult.* A kapcsolattartással kapcsolatos ügyek jellemzően a gyermek és a különélő szülő, vagy valamelyik nagyszülő közötti **kapcsolattartás rendezésére** (szabályozására, újraszabályozására, korlátozására, szüneteltetésére, megvonására) vagy **végrehajtására** irányulnak.

A gyámhivatal mind a szabályozás, mind a végrehajtás körében **kizárólag kérelemre** járhat el, hivatalból nem.

Kérelmet kizárólag egyik vagy minkét szülő, ill. a 14. életévét betöltött gyermek terjeszthet elő, továbbá az, akinek a gyermekkel a fentiek szerint joga van kapcsolatot tartani.

A szekcióban elhangzott az a javaslat, hogy amennyiben a kapcsolattartásról szóló jogerős határozat végrehajtása nem a gyermek érdekét képviseli, ***a család- és gyermekjóléti központ is élhessen javaslattal.*** Hiszen a kapcsolattartásról szóló határozatok végrehajtása szorosan kapcsolódik a család- és gyermekjóléti központok mindennapos gyakorlatához. Ezek az intézmények a különélő szülők érzelmektől, indulatoktól túlfűtött háborúiban a két tűz között próbálják a gyermekek érdekeit védeni emberileg rendkívül igénybe vevő munkájuk során.

A szülők háborúja legtöbbször nem a gyermekről, hanem egymásról szól, de sok esetben igazságtalan támadásnak (szóbeli, fizikai) vannak kitéve a szakemberek is.

A küzdelem legnagyobb áldozata természetesen a gyermek.  
Az esetkonferenciára meghívandók körét és célját a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről 15/1998. (IV. 30.) NM rendelet, valamint az Emberi Erőforrások Minisztériuma által kiadott protokollok tartalmazzák.

A Polgári Törvénykönyvről szóló 2013. évi V. törvény ( a továbbiakban: PTK) 6:15.§ (1) bekezdése alapján a meghatalmazás képviseleti jogot létesítő egyoldalú nyilatkozat, melyet a képviselőhöz, az érdekelt hatósághoz, bírósághoz vagy ahhoz a személyhez kell intézni, akikhez a meghatalmazás alapján a képviselő jognyilatkozatot jogosult tenni. A PTK 6:17. § szerint a képviseleti jog kiterjed mindazon cselekmények elvégzésére és jognyilatkozatok megtételére, amelyek a képviselettel elérni kívánt cél érdekében szükségesek.

Mivel a jogszabályok, meglévő szakmai szabályozás alapján (amit szintén lehetne módosítani) az ügyvédek megjelenési lehetősét figyelmen kívül hagyni nem lehet a gondozási folyamatokban sem, így kérésként merült fel a szekcióban, hogy a gyermekkel és családjával végzett szociális munkát végző szakembereknek hasznos lenne egy olyan ***képzés, ahol tárgyalási technikákra irányulna.***

Többször visszatért a szekcióban is az a probléma kör, hogy a szakemberek a gondozási folyamat során bizonyos esetekben milyen súlyos megalázásoknak, kulturálatlan megjegyzéseknek, megfélemlítésnek, mentális terheltségnek vannak kitéve. Javaslatként hangzott el, hogy a Büntető Törvénykönyvről szóló 2012. évi C. törvényben érdemes lenne konkrétan megfogalmazni, ***hogy szóbeli bántalmazás esetében is induljon eljárás***.

A szakemberek olyan problémaköröket is felvetettek, amelyek jogi szabályozása már megtörtént, csak a végrehajtására nem minden esetben kerül sor. Szintén kérésként merült fel, hogy bizonyos témakörökben hasznos lenne egy ***központi egyeztetés*** az EMMI, a rendőrség, a bíróság, törvényszék, kormányhivatal (gyámhivatal), orvosi kamara között, a jogharmonizáció érdekében.